CELEX: 62018TN0244
Language: hu
Date: 2018-04-20 00:00:00
Title: T-244/18. sz. ügy: 2018. április 20-án benyújtott kereset – Synergy Hellas kontra Bizottság

201806150881955092018/C 231/402442018TC23120180702HU01HUINFO_JUDICIAL20180420313222T-244/18. sz. ügy: 2018. április 20-án benyújtott kereset – Synergy Hellas kontra Bizottság
 ---documentbreak--- C2312018HU3120120180420HU00403123222018. április 20-án benyújtott kereset – Synergy Hellas kontra Bizottság
   (T-244/18. sz. ügy)2018/C 231/40Az eljárás nyelve: görög
      Felek
   
   
      Felperes: d.d.Synergy Hellas Anonymi Emporiki Etairia Parochis Ypiresion Pliroforikis (Athén, Görögország) (képviselő: K. Damis ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
            —
         
         
            nyilvánítsa a keresetet elfogadhatónak;
         
      
            —
         
         
            semmisítse meg és nyilvánítsa semmisnek a 76282,08 euró kamatokkal növelt összegének a „d.d.Synergy Hellas Anonymi Emporiki Etairia Parochis Ypiresion Pliroforikis” részéről való visszafizettetéséről szóló 2018. február 19-i C(2018) 1115 final bizottsági határozatot;
         
      
            —
         
         
            az Európai Bizottságot kötelezze a költségek viselésére.
         
      
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
            1.
         
         
            Az első, a 2342/2002/EK/Euratom bizottsági rendelet (
                  1
               ) 85. cikkének megsértésére alapított jogalap
            
                     —
                  
                  
                     E cikk rendelkezéseivel ellentétes, hogy a Bizottság nem adott helyt a fizetési határidő meghosszabbítására vonatkozó jogszerű kérelemnek, jóllehet a tőkeösszeg 73 %-át már megfizették, ideértve a kamatokat is, és letétbe helyezték a Bizottság által az eredetileg fizetendő összeg és kamatok tekintetében kért személyes biztosítékot;
                  
               
                     —
                  
                  
                     a Bizottságnak a megtámadott intézkedés anyagi jogi jogszerűségére vonatkozó indokolása megalapozatlan;
                  
               
                     —
                  
                  
                     a Bizottság nem teljesítette a megtámadott határozat indokolására vonatkozó kötelezettségét.
                  
               
      
            2.
         
         
            A második, a mérlegelési hatáskör megsértésére és/vagy túllépésére alapított jogalap
            
                     —
                  
                  
                     A Bizottság túllépte mérlegelési hatáskörét, amikor a megtámadott határozatot a felperes által előterjesztett lényeges adatok figyelmen kívül hagyásával hozta meg, és olyan megoldásokat fogadott el, amelyek a felperes felszámolásához vezethetnek.
                  
               
      
            3.
         
         
            A harmadik, az arányosság elvének megsértésére alapított jogalap
            
                     —
                  
                  
                     A megtámadott határozat nem tekinthető a követett cél eléréséhez szükséges intézkedésnek, mivel a felperes továbbra is fizet, és e határozat aránytalan terhet ró a felperesre, magát a fennmaradását is veszélyeztetve.
                  
               
      (
         1
      )	Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i, 2342/2002/EK bizottsági rendelet (HL 2002. L 357., 1. o.; magyar nyelvű különkiadás 1. fejezet, 4. kötet, 145. o.)